T, ACADEMIA ROMÂNĂ 


MORIILE SECȚIUNII ISTORICE 
SERIA III TOM. XIII MEM. 8 


DONAȚIILE ROMÂNEȘTI PENTRU MEGA- 
SPILEON SI VLAH-SARAT „a 
DE #2 


N. IORGA 


MEMBRU AL ACADEMIEI ROMÂNE 


Şedinţa dela 4 Noemvwrie 1932 Se < 


= 


Intre membrii corpului diplomatic român sunt doi cari înte- 
leg că prezenţa lor în străinătate li dă prilejul de a cunoaște 
piese de arhive sau de muzeu, elemente de artă si mărturii 
istorice care au interes pentru istoria, făcută din multe bucăţi 
răspândite, a patriei și a neamului lor. 

Între aceștia se așează d. M. Beza, membru corespondent 
al Academiei, care e acum consul la Ierusalim si care mi-a 
comunicat dăunăzi o parte din pretioasele sale descoperiri 1), 
şi d. Marcel Romanescu. 

De la acesta din urmă am primit pentru biblioteca noastră 
un preţios album şi o notiti despre manuscri tele păstrate 
în Biblioteca Metohului Sfântului Mormânt la Constantinopol. 

Avem întâiu un număr de vechi case din Fanar. Nr. 1, ră- 
mäsita unui fel de turn construit în opus reticulatum, pare a fi 
din epoca bizantină. Frumoasa loggie dela Nr. 2 aminteşte 
pe aceea dela Comana. Nr. 4 e extrem de interesant prin 
felul de construcţie, mai ales în ce priveşte chenarul ferestre- 
lor de sus în dreapta. În Nr. 5 (casa Sofiano, care a fost dă- 
rîmată) coloanele au elemente de arhitectură arabă. Pe poarta 
Patriarhiei (Nr. 6) se ceteşte o inscripţie greacă, de « la Con- 
stantin capuchehaie al Moldovlahiei ». In Nr. 8 se dau 


1) V. rezumatul comunicaţiei sale în aceste Memorii şi N. lorga, în Buletinul 
Comisiunii. Monumentelor Istorice pe 1931. 


r. A. R. — Memoriile Sectiunii Istorice. Seria III. Tom. XIII. Mem. 8. 

rämäsitele bisericii Vlah-Sarai. N-rele urmätoare prezintä ele- 
mente de arhitectură în care d-l Romanescu ar vedea amin- 
tiri româneşti. La Nr. 19, o frescă dela bisericuța Sf. Maria 
Muchliotissa, de sigur că între cei din stânga îngerului sânt 
şi «arhonţi » ai Fanarului, cari au trecut prin Curțile Domni- 
lor noştri, si au stat chiar pe tronurile lor. 

Urmează o serie de fotografii de documente cuprinzând 
danii ale stăpânitorilor munteni față de mănăstirea moreotă 
Megaspileon, căreia îi făcuse cândva daruri Mihnea-Vodă Tur- 
cul, către care călugării, recunoscători, se adresau cu califi- 
cativul de «basileus » 1). Iată cea mai veche din ele: 


lo Scarlat Grigorie Ghica Voevod, bjieiu milostiiu gospodar zemli 
vlahiscoi. 

Cäti să poartă cu duhul lui Dumnezeu si cäti sânt milostivi si toți 
cei ce să nevoescu a înplini lucruri bune nu sânt fndreptati intr'alt 
chip ca să înplinească aceastea fără numai cu darul dumnezeescului 
Duhü, după cuvântul fericitului Pavel Apostolul, să vor învrednici a fi 
credintoşi si mosneani Înpärätiei cerești, carea iaste gătită dintru în- 
ceputul făpturii de Tatăl luminilor. Pentru aceaia cel ce va vrea să-ș 
mântuiască sufletul său datoriu iaste a răvni milostivirilor, ca într'acelaş 
chip si el să să învredniciască a fi mosnean aceii vecuitoare Înpărății, 
după cum iaste zis de evanghelistul Mathei: Fericiti sânt cei milostivi, 
că aceaia miluiti vor fi. Datori dar sântem toți din toată putinţa noastră 
a fi sărguitori spre milostenii, fiind lucru mai usebit şi bine plăcut lui 
D-zeu, că înnaintea aceştiia poarta Înpärätiei ceriului nu să opreaste, ci 
cu mărire şi cu mare cinste toți milostivii întră în lăcașurile cereşti, 
încununându-să cu cununile veatnicii lumini. Drept atasta dar și noi 
întru Hs. Dumnezeu bun şi adevărat credinèos creştin o Scarlat Ghica 
Vvd., cu mila şi cu ajutoriul lui Dumnezeu Domn si oblăduitoriu 
Tärii-Romänesti, dintru toată pofta inimii noastre vrând pururea ca să 
urmăm si să săvârşim bunătatea milostivirii, din râvna cea dumnezeiască, 
carea pururea iaste necurmată și în cugetul sufletului și a inimii noastre, 
socotit-am Domniia Mea şi pentru sfânta mănăstire Megaspileon din 
eparhia Chernitii dela Morea, unde să cinsteaşte şi să präznuiaste 
hramul Adormirii Preasfintei Stăpânii noastre Născătoarii de Dum- 
nezeu si pururea Fetoarei, unde să află si prea-sfănta icoană a Sfinţiei 
Sale cea ce iaste zugrăvită de fericitul Apostolul și evanghelistul Lucă, 
ca să aibă a lua aëastä sfăntă mănăstire în toți anii la zioa praznicului 
de la Ocnă bolovani sare 180, însă bani, nu sare, plătindu-să bolovanul 
pe tl. x, si, când vor fi ocnele în credință, să aibă a-și lua banii de la 


1) V. Iorga, în Mem. Ac. Rom., XXXVI. 

Cämara Domnii Meale, iar, când vor fi vândute, să aibă a-ș lua aceşti 
bani de la cămărașii de ocne, cu pecetluitul Domniei Meale. Pentru că 
atastă milă au avut-o sfânta mănăstire și de la răposatul întru fericire 
părintele Domniei Meale, precum am văzut şi hrisovul Domniei Sale, 
atăt din Domniia d'intâiu, cât si din Domniia a doao, şi hrisovul prea- 
iubitului fratelui Domniei Meale Matei-Vodă, pentrucă, aflăndu-să 
la multă lipsă și neavând niciun venit și nicio chiverniseală de nicăiri, 
si văzănd si hrisoave domnești, m'am milostivit Domniia Mea de am 
dat atastă milă ce arată mai sus, ca să fie de ajutoriul si chiverniseala 
sfintii mănăstiri și părinților călugări de hrană şi de înbrăcăminte, iar 
Domniei Meale și părinţilor Domniei Meale veatnică pomenire. Deci 
şi în urma Domnii Meale pre carele Domnul Dumnezeu îl va aleage si 
Ya milui cu Domniia si cu stăpânirea țării acestiia, sau si din neamul 
nostru de va fi, sau dintr'alt neam, încă îl rugăm ca să întărească şi să 
miluiască atastă sfântă mănăstire cu atastă orânduită milă, ca si alți 
Domni în urma Domniilor Sale să păzească nestrămutate ale Domnii- 
lor Sale orânduite mile se vor face. Și am întărit hrisovul acesta cu însuș 
credința Domniei Meale şi cu credința prea-iubitilor Domnii Meale fii: 
Alexandru Vvd. i Mihai Vvd. i Nicolae Vvd. i Grigorie Vvd. i Gheor- 
ghie Vvd. si cu tot sfatul cinstitilor şi credinéosilor boiarilor celor mari 
ai Divanului Domniei Meale: pan Costandin Dudescul Vel Vornic, pan 
Costandin Cretulescul Vel Ban, pan Costandin Brâncoveanu Vel Logft., 
pan Ștefan Văcărescu Vel Spăt., pan Mihai Cant. Vel Vist., pan Nicolae 
Dudescul. Vel Clucear, pan Alexandru Vel Post., pan Nicolachi Vel 
Pah., pan lorgache Vel Com., pan Sandul Bucsänescul Vel Stolnic, 
pan — Vel Slugeariu, pan Ioniţă Guliano Vel Post.; ispravnic Costandin 
Brăncovean[ul] Vel Logt. Și s'au scris hrisovul acesta în anul d’intäi 
al Domniei Meale aici, în Tara-Rumäneascä, la anii de la Zidirea Lu- 
mii 7267, iar de la Măntuitoriul Domnul Nostru Is. Hs. 1759, 
Fev. 5 d. 


(Monogramä:) lo Scarlat Ghica Voevod (pecete octogonală cu ar- 
mele ambelor țări). 
Costachi (sic) Creţulescu vel Logt. procitelmi. 
Cost. Brâncoveanul Vel Logft. prételnomu. 
(sus:) lo Costandinü Nicolae Vod. asemenea întărim şi Domnia Mea. 
lo Costandin Voevoda; 1762, Fev. 5. 
(Pecete octogonală). 


Însemnarea e de mâna Domnului, care dovedeşte o perfectă 
stăpânire a limbii. 

Donatia o întărește la 20 Februarie 1768 Alexandru Ghica 
(frumoase inițiale) (mărturii: Grigore Voevod, fiul Ianache 
Hrisosculeos Vel Ban, Dumitrașco Racoviţă Vel Vornic de 
Tara-de-sus, Nicolae Dudescu Vel Vornic de Tara-de-jos, 


z* 

Dumitrache Ghica Vel Spăt., Pârvul Cantacuzino Vel Log, 
Badea Știrbei Vel Vist., Iorgache Vel Post. IJanache Väcä- 
rescu Vel Clucer, Nicolae Știrbei Vel Päh., Ianacache Vel 
Comis, Iordache Vel Stolnic, Zaharia Vel Pit. Scrie Andrei 
log. za Divan). 

Altă întărire, la 10 Lunie 1775, de Alexandru Ipsilanti (marturi: 
fiii Constantin si Dumitrașco, boierii : Dumitrache Ghica Vel Ban, 
Nicolae Dudescul Vel Vornic de Tara-de-sus, Radul Väcärescul 
Vel Vornic de Tara-de-jos, Pană Filipescu Vel Log. de Tara-de- 
sus, Stefan Präscoveanul Vel Log. de Tara-de-jos, Stefan Miso- 
glu Vel Spăt., lanache Văcărescu Vel Vist., Scarlat Carageà Vel 
Post., Dumitrașco Racoviţă Vel Clucer, Costantin Geanoglu Vel 
Päh., Manolache Creţulescu Vel Comis, Nicolae Bărsescu Vel 
Stol., — Vel Serdar. Scrie Alexandru Lămotescul logf. de taină. 

Apoi aceea a lui Nicolae Costandin Carageă (1782) (marturi : fini 
Gheorghe, loan, Costandin şi boerii: Pană Fiilipescul Vel Ban, 
Dumitrașco Racoviţă Vel Vor. de Tara-de-sus, Ioan Muruz Vel 
Vornic de Tara-de-jos, Manolache Brâncoveanul Vel Log., Gri- 
gore Băleanul Vel Log., lanache Väcärescul Vel Spät., Scarlat 
Greceanul Vel Vist., Nicolae Mavrocordat Vel Post., Costache 
Ghica Vel Clucer, Zamfir Vel Päh., Costandin Comăneanul 
Vel Stol., Mateiu Rusät Vel Comis., loniță Cretulescul Vel Slu- 
ger, Grigorie Alexeanul Vel Pit. Scrie Petre log. za taină). 

A doua oară același Domn întărește dania la 12 Iulie 1797. 
S'a tipărit în V. A. Urechiă, Ist. Românilor, Domnia lui Mo- 
ruzi, pp. 234-6, forma dela 1793, dela Alexandru Moruzi 
(aici se citează alta dela Mihai Suţu, « încă din ceilaltă Dom- 
nie»). (Marturi: fiul Constantin, boierii: Dumitrașco Raco- 
viță Vel Ban, lanache Väcärescul Vel Vist., Gheorghe Mavro- 
cordat Vel Spăt., Manolache Cretulescul Vel Vor. de Tara- 
de-sus, loan Damaris Vel Vornic de Tara-de-jos, Radu Go- 
lescu «Vel Dvornic al obstirilor», Constantin Filipescu Vel 
Log. de Tara-de-sus, Ștefan Văcărescul Vel Log. de Tara- 
de-jos, Isac Ralet « Vel Logof. al obiceiurilor », Costandin Sutul 
Vel Post., Theodorache luliiand Vel Cliucer, Iordache Släti- 
neanu Vel Păh., Nicolae Golescu Vel Stol., Iancu Negre Vel 
Comis, Costandin Viişoreanu Vel Sluger, — Vel Pitar. Scrie 
Chiriţă, log. de Divan). 

Pentru Megaspileon, cu introducerea obişnuită, mai găsim. 
actul dela Alexandru Moruzi la 1799, 26 August (mărturii: 
fii, Domnului Constantin, Dumitrache, Niculae şi Gheorghe şi 
boierii: Dumitrache Ghica Vel Ban, Nicolae Basarab Vel Log. 
de Tara-de-sus, Costantin Ghica Vel Vist., Costantin 
“Filipescu Vel Vornic de Tara-de-sus, Dimitrie Manul Vel 
Post., loan Roset Vel Spăt., Lucache Vel Hat., Isac Ralet 
Vel Vornic de Tara-de-jos, Costandin Știrbei, Vel Vornic, 
Scarlat Câmpineanu Vel Logofăt de Tara-de-jos, Constantin 
Creţulescu Vel Vornic, loan Florescu Vel Vornic al obstirilor, 
Grigorascu Brâncoveanul Vel Logofăt de obiceiuri, Grigo- 
rascu Ghica Vel Vornic al Politiei, Teodorache Iulieand Vel 
Clucer, Manul Vel Comis, Nicolae Golescu Vel Päh., Nestor 
Vel Stol., — Vel Sluger, Haralampie Vel Pitar, Nicolae Basarab 
Vel Log. de Tara-de-sus. Scrie Chiriţă, logofătul de Divan). 
De-asupra întărirea lui Mihai Constantin Suţu, 23 Aprilie 1822: 
Intărim şi Domnii Mea întru cea de Dumnezeu hărăzita a 
treia Domnie a noastră milile ce să cuprindu într'acest hrisov 
al Domnii Sale fratelui Alexandru-Vodă Muruz, ca să să 
urmeze întocmai. 1822, Aprilie 24. 
(Iscălitura, pecete ovală.) (iscălitură neînțeleasă.) 
De această încercare de a treia Domnie, care ni se revelează 


astfel, a lui Mihai Sutu, mă voiu ocupa în «Revista Istorică ». 


Inainte de această confirmare, la 11 Aprilie 1803, Constantin- 
Vodă Ipsilanti dădea şi el o confirmare (marturi: fiii Ale- 
xandru, Dumitrachi, Gheorghe, Nicolae, Ioan; boierii: Dumi- 
trache Racoviţă Vel Vist., Scarlat Ghica Vel Spăt., Manolache 
Creţulescu Vel Ban, Gheorghe Mavrocordat Vel Post., Radu 
Golescu Vel Vor. de Tara-de-sus, Isac Ralet Vel Log. de 
Tara-de-sus, Constantin Stirbei Vel Log. de obiceiuri, Scarlat 
Cämpineanu Vel Vornic de Tara-de-jos, Dumitrache Racovitä 
Vel Vornic, Barbul Väcärescul Vel Vor., Grigore Ghica Vel 
Vornic al obstirilor, Istrate Cretulescul Vel Log. de Tara-de-jos, 
Mihalachi Manu Vel Vornic al Politiei, Iorgache Filipescu 
Vel Cäminar, Constantin Grädisteanu Vel Păh., Enache Golescu 
Vel Stolnic, Theodorache Văcărescu Vel Comis, Scarlat Iz- 
voranu Vel Sluger,— Vel Pit. Scrie Chiriţă log. de Divan). 

(Pecete cu cei doi sfinți în jurul stemei supt coroană si, 
împrejur, judeţele). 

O întărire si din partea lui Scarlat Callimachi, Iași, 18 De- 
cemvrie 1812, în forma actelor muntene, pomenind actul 


„original dela Grigore Callimachi (fără boieri). 


Confirmarea, din 16 Maiu 1823, a lui Vodä-Carageà are 
acești marturi: fiii Gheorghe și Constantin, boierii: Constantin 
Filipescu Vel Ban, Radu Golescu Vel Vornic de Tara-de-sus, 
Grigore Brâncoveanu Vel Vist., Grigore Ghica Vel Log. de 
Tara-de-sus, Radu Slătineanu Vel Vor. de Tara-de-jos, Dumi- 
traşco Racoviţă Vel Vor. al treilea, Istrate Creţulescu Vel Vor. 
al patrulea, Iordachi Slătineanu Vel Log. de Tara-de-jos, Con- 
stantin Suţu Vel Hat., Mihalachi Manu Vel Vornic de Politie, 
Mihalache Suţu Vel Spătar, Constantin Vlahut Vel Post. 
Atanasie Hristopulo Vel Log. al streinilor pricini, Nestor Vel 
Clucer, Alexandru Mavrocordat Vel Căminar, Dimitrie Manu 
Vel Comis. Scrie Pandeli log. de Divan. 

În sfârşit și Alexandru Suţu întărește, la 15 Maiu 1819 (mar- 
turi: fiii Nicolae, Gheorghe, loan, Scarlat, Dimitrie, Gri- 
gore şi boierii: Constantin Creţulescu Vel Ban, Barbul Văcă- 
rescu Vel Vist., Istrate Creţulescu Vel Vor. de Tara-de-sus, 
Mihalache Manul Vel Vor. de Tara-de-jos, Gheorghe Fili- 
pescu Vel Log. de Tara-de-sus, Theodorache Văcărescu Vel 
Vor., Costandin Caliarh Vel Vor., Gheorghe Golescu Vel Vor. 
al obştirilor, Alexandru Filipescul Vel Vor. al Politiei, Nicolae 
Slugearoglu Vel Post., Mihalache Sutul Vel Log. de obiceiuri, 
Gheorghie Vlahut Vel Spăt., Mihalache Cornescul Vel Dvor. al 
Politiei, Alexandru Hariton Vel Căm., Alexandru Desila Vel 
Comis. Scrie Chiriţă log. de Divan. Pecete curioasă, cu ca- 
ractere care par turcești). 

La 14 Maiu 1820 şi Domnul Moldovei Mihai Suţu îşi adause 
mila. Iscäleste si Mavovÿ1 Maonvdxns, êmorérmc yne 10y. 


Tot în această colecție de fotografii e actul lui Constantin 
Hangerli, Domn muntean, pentru biserica dela Vlah-Serai. 


Fiindcă la înpărăteasca și prea-slăvita cetate a Tarigradului înnăuntru 
are Tara-Rumäneascä o sfăntă mănăstire ce să numeşte Vlah-Sarai, 
care este și conac pentru cäti oameni domneşti mergu si vin de 

aici, de să odihnescu, care sfăntă mănăstire fiind fără de nitun fel dă 
venit după orănduiala bisericilor Tarigradului, neavănd [e]norie de ma- 
halagii îndestulată, din care să să înplinească toate trebuintile biseri- 
ceşti, şi să află lipsită, socotit-am Domniia Mea că nu este cu cale, o mă- 
năstire a țării fiind înnăuntru înpărăteștii cetăți, care este cinstea şi 
pohvala pămăntului acestuia a fi părăsită și neajunsă de niciun ajutor 
al țării. În vreme ce cu mila lui Dumnezeu atătea și atătea mănăstiri 
duprintr’atätea părți să ajută şi să chivernisesc cu mila dintr'acastă 
țară crestineascä, cu căt mai värtos atasta, însuşi a pămăntului fiind, 
în loc fără de nièun fel de venit, să cade a să ajuta din pămăntul acesta. 
Drept aceia, atăt pentru datoriia care are pămăntul către aëastä numită 
mănăstire, căt și pentru multa evlavie a Domnii Mele care avem asupra 
dumnezeestelor lăcașuri si pentru răvna care vom a vedea, după cum si 
altele, aşa si pă atasta cu podoaba cea cuviincioasä, fiind lipsă de cele 
trebuintoase, biserică a pămăntului fiind, a binevoit Domniia Mea dă 
am făcut acest domnescul nostru hrisov ca să aibă a lua cuviosul igumen 
ce este năstavnic şi purtător de grijă aceştii sfinte mănăstiri pă tot 
anul de aice dăn țară milă dă vinăriciu din popoarele ce să arată, ce au 
fost atunce neînchinate la alte mănăstiri, care sănt în sud Romanați, 
căte doi bani dă vadră, după cum iau și alte mănăstiri, și cu părpăru după 
obiceiu, iar ceilalți căte trei bani sănt domnești. Care popoară sănt 
acestea (urmează numele) . Care bani a vinăriciului si cu părpăru să-i 
cheltuiască la plata de cântăreţi pentru podoaba bisericii de la Vlah- 
Saraiu, ca să fie dator igumenu de 'mpreună cu preotäia să ruga purure 
la sfintele slujbe pentru bună starea și îndestularea acestii pravoslavnice 
crestinesti țări. Care atastă milă și întocmire de orănduială fiind făcute 
atăt de la fraţii Domni de mai nainte, căt şi de la Domniia Sa seleful 
nostru Alexandru-Vodă Ipsilant, prin hrisovul ce-l văzum cu leat 1707, 
Iulie 16, deci am binevoit şi Domnie Mea ca un lucru cu cale si dă folos 
sufletesc dă le înnoim si le întărim printr'acest cinstit si bine în- 
chipuit hrisov al Domnii Mele ca să i să păzească toate cele mai sus 
arătate pă deplin și neclintit. Rugăm dar și pe alți frați Domni cari 
în urma noastră să vor învrednici cu stăpănirea la acest domnescü 
Scaun să binevoiască a înnoi si a întări mila aëasta care cu cale si cu 
cuvănt drept s'au făcut sfintei mănăstiri, ca și ale Domniilor Sale hri- 
soave si mili încă să fie de alți frați Domni întărite si în seamă ținute, 
şi am adeverit hrisovul acesta cu însăși credința Domnii Mele Io Costan- 
din Gheorghie Hangeri Voevod si cu credința prea-iubitilor Domnii Mele 
fii: Mihail Voevod, Alexandru Voevod, Nicolae Voevod şi cu mărturia 
dumnealor cinstitilor si credincioși boerilor cinstiți ai Divanului Dom- 
nii Mele: pan Dimitrache Ghica Vel Ban, pan Nicolae Mavrocordat 
Spătar, pan Nicolae Basarab Vel Logofăt de Tara-de-sus, pan Mano- 
lache Cretulescul Vel Vornic de Tara-de-sus, pan Scarlat Ghica Vel 
Vist., pan Costantin Filipescul Vel Vornic de Tara-de-jos, pan Radu 
Slătineanu Vel Vornic al obstirilor, pan Radu Slätineanu Vel Vornic 
al treilea, pan Costandin Stirbeiu Vel Logofăt de Tara-de-jos, pan 

Manolache Grädisteanul Vel Vornic al patrulea, pan Mateiu Fălcoianu 
Vel Logofăt al obiceiurilor, pan Iordache Suțu Vel Post., pan Costache 
Vel Hatman, pan Theodorache Iuliand Vel Clucer, pan Grigorie Gre- 
ceanul Vel Stol., pan Dimitrache Papazoglu Vel Stolnic, pan 'Theodo- 
rache Creţulescu Vel Sluger, pan Iordache Vel Pitar şi ispravnic, pan 
Nicolae Basarab Vel Logofăt de Tara-de-sus. Si s'au scris hrisovul acesta la 
întăiul an al întăii Domnii a Domnii Mele aici, în orașul Scaunului Domnii 
Mele București, la anii de la Naşterea Domnului Dumnezeu și Măntui- 
torului nostru Is. Hs. 1798, Iulie 30, de Zamfirache, logofăt de Divan. 


(Monogramă. Iscälitura grecească. Pecete cu Sfinții Constantin și 
Elena si vulturul supt coroană cu mărcile județelor împrejur). 
Nicolae Basarab Vel Logofăt procit. . . Vel Logofăt. 


D. Romanescu adauge că undeva în Constantinopol mai 
sânt acte privitoare la Sf. Mormânt, dela Stefan-cel-Mare 
(1462, 1471), dela Petru Rares (16 si 27 Maiu 1546), dela 
Ștefan Rares (28—1551), dela Petru Șchiopul (7095 si 7096), 
dela Ieremia Movilă (17 Maiu 1598) si dela Simion (22 Iunie 
1607), dela Radu Mihnea (7126), dela Stefan Tomsa (20 Iu- 
nie 7131), dela Vasile Lupu (5 şi 27 Martie 1635, 26 Martie 1642, 
7160), dela Gheorghe Ghica (23 Maiu 7159), dela Stefan Lupu 
(7168), dela Istrate Dabija (20 Noemvrie 1663), dela Antonie 
Roset (7122, Martie —), dela Nicolae Mavrocordat (Maiu 1714), 
acesta singur în grecește, celelalte slavoneste. | 

Între manuscriptele dela metohul ierosolimitan sânt Laudele 
lui Constantin Mavrocordat si Grigore Ghica, un « Jurnal 
personal al lui Nicolae Mavrocordat dela 1682—1713», o 
«Istorie anonimă a lui Șerban Cantacuzino, scrisă în Bucu- 
resti», versuri ale beizadelei loan Mavrocordat, scrisori ale 
lui Nicolae și Zoei Moruzi, ale lui Alexandru Suţu şi Eufro- 
sinei Callimachi, o cronică de cunoscutul Mitrofan Gregoras 
despre războiul germano-turc în Moldova la 1716, un epitalam 
al lui Grigorascu Ghica la nunta surorii, etc. 


* 
% * 


D. Beza ni aduce, cum se va arăta aiurea, cu un alt album, 
în rândul întâiu, un admirabil portret, de un Occidental, al 
lui Constantin Brâncoveanu ca tânăr si însemnări de pelerin 
ale unor Români din Tara Bârsei. 


PREŢUL: LEI s.— 


